google/wiki40b huggingface dataset:
Paul Lucas

Liv og virke

Som sin samtidige, den orientreisende Jean Chardin, var Lucas antagelig opprinnelig juveler. I alle fall fantes det på denne tid en familie gullsmeder av dette navn i Paris. Angivelig begynte han allerede i ungdommen å begi seg ut på reiser, og mange hevder at han hadde begynt sin reisevirksomhet som korsar. I alle fall deltok han i 1688 i venetiansk tjeneste, ved beleiringen av Negroponte. I 1696 kom han tilbake til Frankrike med en stor samling av medaljer og andre antikviteter, som han solgte til de kongelige samlinger. Med dette vant han hoffets gunst og ble deretter utsendt på reiser tre ganger for å anskaffe flere gjenstander og håndskrifter. Hans fargerike og pikante reiseberetninger grenser ofte til det eventyrlige, men ble mildnet ved de lærde sitater og den klassiske dannelse som hans utgiver lot flette inn.
Fra juni 1699 til juli 1703 reiste han i Egypt, Kypros, Persia og Syria. Herved fikk han som første europeer nøyere kjennskap til Nilens løp mellom Kairo og kataraktene, og kom til Teben. 
Hans annen reise førte ham fra oktober 1704 til september 1708 gjennom Hellas, Makedonia, Tyrkia og gjennom Palestina (hvor han utarbeidet en beskrivelse av Jerusalem) og videre til Nord-Afrika (her samlet han materiale om Tunis' historie). 
I 1714 ble Lucas utnevnt til kongelig oldtidsforsker (antiquaire du roi). Mellom 1714 og 1717 besøkte han igjen Istanbul, Syria, Palestina og Egypt.
Lars Petter Forberg

Utmerkelser

Forberg er siden 2004 innehaver av storkors av St. Olavs orden. Forberg ble i 1997 utnevnt til kommandør av Den Kongelige Norske Fortjenstorden. Spanias konge utnevnte 21. april 1995 Forberg til storkors av Den sivile fortjenstorden. Forberg ble i 1998 av Estlands president utnevnt til første klasse (tilsvarende storkors) av Den hvite stjernes orden. Han er også innehaver av 1. klasse av Storfyrst Gediminas av Litauens orden.
Mitsuhiro Misaki

Karriere

Mitsuhiro Misaki startet sin profesjonelle karriere i Cerezo Osaka i 1993.
Minnetjeneste

Minnetjeneste (Gedenkdienst) er et alternativ til den østerrikske militærtjenesten. Minnetjenestens deltakere arbeider ved de viktigste holocaust-institusjonene.
Initiativet til minnetjenesten ble tatt av statsviteren Dr. Andreas Maislinger fra Innsbruck (Tirol, Østerrike) som lot seg inspirere av grunntanken til den tyske organisasjonen Aktion Sühnezeichen (Aksjon forsoning) Dr. Maislinger har også selv arbeidet som frivillig for Aktion Sühnezeichen i Museet Auschwitz Birkenau.
I 1991 anerkjente den østerrikske regjeringen minnetjenesten som et alternativ til militærtjeneste, og som følge av dette oppstod en uavhengig, om enn hovedsakelig statsfinansiert organisasjon.
Tanken bak minnetjenesten er å understreke at Østerrike vedkjenner seg sin del av skylden for jødeutryddelsene, og å bevisstgjøre oss vårt ansvar for å arbeide mot et "aldri mer". (Utdrag fra talen til den tidligere østerrikske forbundskansleren, Franz Vranitzky, i Jerusalem i 1993).
På verdensbasis er den østerrikske minnetjenesten et enestående nettverk for holocaust. Foreningen den østerrikske utlandstjenesten er autorisert av den østerrikske regjeringen for å sende minnetjenestene ("Gedenkdiener") til partnerorganisasjoner i hele verden.
EM i friidrett 1946 – 400 meter hekk menn

Forsøksheat

Forsøksheatene ble avholdt 22. august.
Bryggeri

Et bryggeri er en næringsmiddelbedrift som fremstiller øl, sider eller mineralvann. 
Et ølbryggeri består tradisjonelt av malteri, bryggerhus, gjærkjeller, lagerkjeller, tapperi og øllager.

Historie

Bryggerinæringen har lange tradisjoner i de fleste land. Man vet om bryggerivirksomhet så langt tilbake som år 4000 f.Kr. i Babylon. I middelalderen forbedret munkene i Europa produksjonsmetodene, og la grunnlaget for industriell virksomhet.
Fram til ca. 1840 ble det bare produsert overgjæret øl, men etter at Emil Hansen ved Carlsberg bryggeri i Danmark gjorde produksjonen av undergjæret øl mulig, overtok denne metoden det meste av det industrielle markedet.

Mikrobryggerier

I de senere år er det imidlertid startet mange nye, små bryggerier for produksjon av spesialøl, for eksempel bryggeriet Nøgne Ø i Grimstad.  Etter at alkoholloven ble endret i 2003 er det også anlagt flere mikrobryggerier i forbindelse med gårdsturisme og opprettelse av «bryggeripub»er med salg av eget brygg. Det er nå flere bryggerier i alle de største byene i Norge, og det er bryggerier i så godt som alle fylker.
Det eldste norske bryggeriet i drift er Aass bryggeri, som ble anlagt i 1834.

Markedsfordeling

64 prosent av alt øl som drikkes i Norge er norsk-produsert, hvorav småbryggeriene står for 2 prosent. Markedet domineres fullstendig av gigantene Ringnes (danskeid) og Sarpsborg-eide Hansa Borg. Ringnes lager merkene Ringnes, Frydenlund, E.C. Dahls, Lysholmer, Tou, Nordlandspils, Tuborg og Carlsberg i Norge. Hansa Borg lager Hansa, Borg, CB, Fredrikstad, Heineken og Nøgne Ø. De tre mellommstore bryggeriene er Mack, Aass og Grans. Mens Ringnes omsetter for over 3 milliarder og Hansa Borg over 1, har de tre mellomstore en samlet omsetning på 800 millioner kroner. Videre på listen over de ti største bryggeriene ligger Berentsens, Arendals, Lervig, Ægir og Haandbryggeriet. Men da er vi nede på bryggerier med langt under 1 prosent av Ringnes' omsetning.
Karljohansvern

Historie

I 1818 ble det vedtatt å opprette en orlogsstasjon i Horten. To år seinere begynte anleggsarbeidene for et verft for bygging av orlogsskip. Det første skipet, en fregatt, ble sjøsatt 1828. Verftet het først Hortens verft, siden Marinens Hovedværft fram til kong Oscar I gav det navnet Carljohansværn værft i 1854. Fra 1850 hadde det da overtatt som hovedstasjon for marinen etter Fredriksvern i Stavern, en rolle det hadde helt fram til 1968. Da overtok staten verftet og døpte det om til Horten Verft A/S. 
Horten verft ble lagt ned i 1987. Tidligere var Karljohansvern såkalt standkvarter for Østlandet sjøforsvarsdistrikt. Karljohansvern kan fremdeles fungere som base ved en eventuell krig eller krise. Sjøforsvarsdistrikt Sør ble nedlagt juli 2002. Befalsskolen for kystartilleriet (BSKA) på Oscarsborg ble slått sammen med Befalsskolen for marinen (BSMA) og samlokalisert på Karljohansvern fra august 2002 som BSS (Befalsskolen for Sjøforsvaret), Marinemuseet og en avdeling av Forsvarets forskningsinstitutt. Stortinget har vedtatt at BSS skal flyttes til Bergen innen 1. august 2010.
Verftsområdet er gjort om til næringspark. Karljohansvern er nå åpnet for allmennheten. Forsvaret eier store områder og mye bygningsmasse, men kun Vealøs er militært, og avstengt for allmennheten.

Forvaltning

Anlegget forvaltes av Forsvarsbygg.
Saltomortale

Utførelse

Uansett hva slags idrett man utfører en salto innenfor, er de biomekaniske prinsippene de samme. Rotasjonen må bli skapt før føttene har forlatt underlaget. Den rotasjonen man har når man har forlatt bakken vil være den samme helt til man lander igjen. Man kan øke og senke rotasjonshastigheten ved å gjøre kroppen henholdsvis kortere eller lengre.

Svev

Ved å øke treghetsmomentet kan man senke rotasjonshastigheten, og motsatt. For stilidretter gjøres dette med å benytte seg av de fire kroppstillingene kroppert, pikert, puck og strak, og man har en tidlig utstrekning, gjerne når saltoen er halvveis ferdig. For andre idretter er det ingen definerte regler for hvordan kroppstillingen skal være, men gjøres som regel ved å bøye hoften og knærne mer eller mindre.

Landing

For å lande til full stopp er det viktig man svikter i hoften og knærne ved landingen både for å dempe kreftene fra underlaget, og å stanse rotasjonen. For stilidretter er det også viktig at man blir stående, og ikke mister balansen eller landingen. For saltoer hvor hoppet beveger seg framover eller bakover, og man ikke skal stoppe, kan det være en fordel å lande med en fot foran den andre. Denne utførelsen ser man innenfor tumbling, parkour, freerunning og andre. For tumbling spesielt når det gjelder baklengs så svikter man som regel ikke i landingen, for å overføre mest mulig av kreftene til neste hopp.
Cauchas fibulella

Utseende

En liten (vingespenn 7 – 10 mm), bronsefarget møll. Den er den minste av de nordiske svepemøllene og kan kjennes på den hvite flekken ved vingens bakkant. Antennene er forholdsvis kort til svepemøll å være, bare litt lenger enn forvingen hos hannen, den ytterste tredjedelen er hvit. Hodet er kledt med oppstående, svarte, hårlignende skjell og virker rufsete. Forkroppen er bronsefarget. Forvingen er bronsefarget med en hvit flekk ved bakkanten ca. 2/3 ut i vingen. Denne er smal og danner et ufullstendig tverrbånd som dekker litt over halve vingebredden. Ofte er det også en lys flekk nær vingeroten, eller begge flekkene kan mangle. Bakvingen er mørkt brunfiolett og tydelig glinsende. Larven er hvitaktig med mørkbrunt hode og en mørkbrun nakkeplate. Ryggplaten på andre kroppsledd og et par flekker på det bakerste leddet er grå.

Levevis

Arten finnes på enger og andre åpne områder der det vokser tveskjeggveronika (Veronica chamaedrys), som er larvens næringsplante. De voksne sommerfuglene flyr i solskinn i juni. Larvene utvikler seg på tveskjeggveronika, først på frøkapsler, siden på de nederste bladene, på slutten av larvetiden trolig på visne blader på bakken. Larven lever i en avlang, flat hylse av bladrester.

Utbredelse

Arten er utbredt i hele Europa og i den asiatiske delen av Tyrkia. I Norge finnes den på Østlandet og dessuten ved de indre delene av Sognefjorden.
Nordisk-baltisk U23-mesterskap i friidrett 2018

Nordisk-baltisk U23-mesterskap i friidrett 2018 ble arrangert på Gavlehov Stadium i Gävle i Sverige 11. - 12. august 2018. Arrangør var Gefle IF. Dette mesterskapet var for utøvere født 1996-1998.
Grunnet regn, torden og lyn på søndag ble stavsprang for kvinner og høydehopp for menn flyttet innendørs.
Mu av Balhae

Bakgrunn

Dae Mu-ye var endste sønn av kongedømmet Balhaes grunnlegger, Dae Jo-yeong. Han overtok embedet etter at hans far døde i 719. Keiser Xuanzong gav han tittelen «Konge av Gyeruprovinsen». Den nye kongen gav sin far det posthumne navnet «Kong Go». Deretter erklærte han æraen In-an for å markere uavhengigheten fra det kinesiske Tang-dynastiet. Han sendte mange diplomater til Tang, deriblant både sønner og brødre.

Konge

Balhaes aggressive ekspansjon skapte uro hos Tang-Kina, Silla lengre sør på Koreahalvøya, Khitanernes, Xi, the Göktürkene og hos flere Mohestammer. Etter at Heishui Mohe nord for Balhae kom under direkte kontroll av Tang i 727 angrep han Heisui Mohe i frykt for å bli utsatt for en knipetangsmanøver.
Dae Mu-yess bror Dae Mun-ye (大門藝) var pro-Tang og motsatte seg den militære manøveren og hoppet deretter av til Tang. I 732 beordret han en ekspedisjon til Tang ved Shandong sammen med Balhaes marinegeneral Jang Mun-hyu. Samme år ledet han tropper til Madushan (馬都山) i utkanten av Shanhai-passet og okkuperte byene i området. I 733 beordret keiser Xuanzong Dae Mun-ye å angripe Balhae sammen med styrker fra Silla, uten at angrepet ble vellykket.
I 727 forsøkte Balhae å unngå isolasjon ved å sende diplomater til Japan. Kongen sendte med dokumentasjon på at Balhae nå hadde gjenvunnet området til Goguryeo etterfulgte kongedømmet Buyeo. Japan hadde et anstrengt forhold til Silla og ønsket det nye Goguryeo velkommen.
Dae Muye ble etterfulgt av sin sønn, Dae Heummu i 737.
Cercophaninae

Utseende

Stort sett små til middelsstore og slanke arter med brede vinger uten øyeflekker. På farge er de gjerne brunlige. Noen av hannene har bakvingens bakhjørner trukket ut til en kort «stjert».
Arbeiderpartiets Ungdomsforbund

Arbeiderpartiets Ungdomsforbund var en organisasjon som eksisterte fra februar til november 1909. Organisasjonen ble opprettet av folk som forlot Arbeiderpartiets daværende ungdomsorganisasjon Norges Socialdemokratiske Ungdomsforbund, som var preget av radikale strømninger og lenge hadde vært på kollisjonskurs med moderpartiet.
NSUs tidligere viseformann Anders Bye ble formann i Arbeiderpartiets Ungdomsforbund, Hans Nitteberg ble nestformann. Organisasjonen startet utgivelse av bladet Ungdomsrøsten. Det nye forbundet samlet de mest AP-lojale i ungdomsbevegelsen, og hadde en viss støtte blant sentrale folk i partiet. Der var man grundig lei NSUs radikale, partiopposisjonelle framferd. Men AP kviet seg samtidig for å bryte med NSU.
Arbeiderpartiets Ungdomsforbund besto i utgangspunktet av tre lag fra Kristiania. De fikk snart tilslutning fra lag både i Drammen der Hans Amundsen var formann og Moss der Arne Magnussen var formann. Også et par nye hovedstads-lag sluttet seg til. Organisasjonen vokste imidlertid aldri utover indre Oslofjord-området.
For AP var det uholdbart å holde seg med to ungdomsorganisasjoner. I realiteten var det et spørsmål om tid før det kom til å bli ryddet i rekkene.
I NSU var det heller ikke enighet om noe brudd med Arbeiderpartiet. Tvert imot. Der førte striden om de politiske linjene og forholdet til moderpartiet til åpen splittelse. På NSU-landsmøtet i Skien i juni 1909 endte det med at de radikale, mer anarkosyndikalistisk inspirerte «ungsosialistene» marsjerte ut. De etterlot et sterkt svekket NSU. Men utmarsjen innebar også at de mest AP-kritiske forlot forbundet.
Fra sommeren 1909 og utover høsten var det kontakt mellom rest-NSU og Arbeiderpartiets Ungdomsforbund, med tanke på samling. Personlige og politiske motsetninger gjorde at prosessen tok tid. Men for begge parter var samling en nødvendighet. Etter splittelsene var begge svake, og trengte den styrken samlingen kunne gi. Deres noe uavklarte forhold til moderpartiet krevde samling. Og utover landet fantes medlemmer og lag som «satt på gjerdet» i påvente av at det skulle bli en avklaring.
I november 1909 klarte man å avvikle et samlende, konstituerende årsmøte. Dermed ble Arbeiderpartiets Ungdomsforbund avviklet samme år det oppsto. På det konstituerende årsmøtet ble det også vedtatt å legge ned både organisasjonens tidsskrift Ungdomsrøsten og NSUs blad Ung-Socialisten. De ble erstattet med den nye avisen Klassekampen, som fra oktober 1909 ble hovedorgan for NSU.
Jefta

Jefta (hebraisk: יִפְתָּח – Yiftāḥ; gresk: Ἰεφθάε – Iephtháe; latin: Jephte) er beskrevet i Dommernes bok i den hebraiske Bibelen (Det gamle testamente) som dommer (krigshøvding) over Israel i en periode på seks år. Han levde i Gilead og var medlem av Manasses stamme. Hans fars navn var også Gilead. Dommernes bok beskriver Jefta som den som ledet israelittene i et slag mot Ammon og, som resultat av et overilt løfte, lovte han at den første personen som møtte ham når han kom hjem fra krigen, skulle bli gitt som en «offergave» til Gud. Dette ble hans egen datter. En alternativ tolkning til fortellingen er at hans datter var underlagt et kyskhetsløfte som ofring.

Ofringen av datteren

Siden 1700-tallet  har en del forskere stilt spørsmål ved den tradisjonelle tolkningen av Jeftas ofring av sin datter. Alternative syn på hendelsene har blitt foreslått som hevder feilaktig oversettelser eller sammenlignet ofringen med andre bibelske hendelser og gitt selvmotsigelsen i dens moralske budskap, og søkt en mer poetisk fortolkning.
En moderne kommentator, Solomon Landers, mener at et antagelig alternativ er at Jeftas ed var mest sannsynlig modifisert og at hans datter ble faktisk ikke ofret, men at hennes skjebne kan heller blitt omgjort til evigvarende jomfrudom eller enslig innesperring. Redningen av Iphis, som fortalt i Ovids Metamorfoser, er også fortalt i Händel oratorium fra 1751, Jephtha, og denne fortellingen gir et annet utkomme av et skjebnesvangert løfte. Fortellingen om Jeftas datter står i sterk kontrast til ofringen av Isak i Første Mosebok hvor Guds engel griper direkte inn og stopper ofringen.
Bibelforskeren Ethelbert William Bullinger  har studert Jeftas ed ved bruken av ordet «og» ved at det hebraiske endelsen «ו» som er overført i avsnittet over som «og» er ofte grammatikalsk benyttet som et disjunktiv, og betyr «eller» når det er en andre proposisjon. Han har deretter gitt eksempler på andre steder i Bibelen hvor det samme ordet faktisk betyr «eller». Den rette oversettelsen til Jeftas løfte bør således være: «...den første som kommer ut gjennom døren i mitt hus og møter meg når jeg vender tilbake fra krigen mot ammonittene, skal høre Herren til, eller jeg skal bære fram et brennoffer.» Jeftas datter som var den første som kom ut av huset, var således i henhold til Bullinger dedikert til Gud, og sier: «I uansett tilfalle ville det ha vært ulovlig og motbydelig for Jahve å tilby et menneskeoffer til Ham som brennoffer for Hans godkjennelse. Slike ofringer var vanlige for hedenske nasjoner på denne tiden, men det er verd å legge merke til at Israel sto ut blant dem med særegenheten om at menneskeofringer var ukjent i Israel.»
Denne tolkningen er diskutabel og Catholic Encyclopedia  merker seg at israelittene på denne tiden var avgjort barbariske; at moseloven (som forbød menneskeofring) var på denne tiden i stor grad ikke adlydt, og at det er flere andre eksempler på overstadige løfter til Gud med tilsvarende forferdelige konsekvenser.
Falturiltu

Falturiltu er en nynorsk barnebokfestival som går av stabelen på Stord. Festivalen ble etablert i 2007 og er et samarbeide mellom Stord kommune, Høgskolen Stord/Haugesund, Sunnhordland museum, Stord Mållag, Noregs Mållag, Nynorsk kultursentrum og Det Norske Samlaget.
Norbert Huber

Personlig

Norbert er en eldre bror av Arnold (aker og OL-deltaker 1994), Günther (Olympisk mester i bobsleigh og OL-deltaker 1992, 1994, 1998 og 2002) og Wilfried Huber (Olympisk mester i aking og OL-deltaker 1988, 1992, 1994, 1998, 2002 og 2006).
EA Digital Illusions CE

Historie

Selskapet ble grunnlagt mai, 1992 i Växjö av Ulf Mandorff, Olof Gustafsson, Fredrik Liliegren og Andreas Axelsson. Disse fire grunnleggerne var medlemmer av den tidligere demogruppen The Silents. Digital Illusions CE ble grunnlagt med navnet Digital Illusions HB. Det byttet navnet i 1993 til Digital Illusions CE, eller DICE. Etter oppkjøpet i 2006 ble initialene til Electronic Arts, EA, lagt til i forkant av selskapet navn.
Mens grunnleggerne fortsatt studerte ved Linnéuniversitetet, hadde firmaet kun et soverom som kontorlokale. På den tiden utviklet firmaet forskjellige Pinball-spill for datamaskinen Amiga, som for eksempel Pinball Dreams, Pinball Fantasies, og Pinball Illusions. Disse spillene ble etterhvert veldig populære. I 1994 flyttet firmaet til Göteborg, hvor de var lokalisert inntil de flyttet til Stockholm i 2005.
De har utviklet flere spill for Amiga, PlayStation, Mega Drive, Sega Saturn og PC. Mest kjent er de for krigsspillserien Battlefield og freerunning/parkour-spillet Mirror's Edge. En annen spillserie de er kjent for å ha utviklet er Medal of Honor, som de tok over utviklingen på fra Danger Close Games i 2010.
Firmaet ble registrert som et aktiebolag på den svenske Stockholmsbörs. Etter utgivelsen av Battlefield 1942 og dets tilleggspakker og resten av Battlefield-serien, fikk DICE et stort gjennombrudd i både aksjemarkedet og hos ivrige spillentusiaster. I 2004 var firmaet gode for ca. 55 mill. USD.

Utvidelse

I januar 2000 kjøpte firmaet opp 90% av Synergenix Interactive og 100% av Refraction Games, som i mars 2001 fulgte med oppkjøpet av Sandbox Studios i London, Ontario.

EAs oppkjøp

Electronic Arts gjorde det kjent i november 2004 at de var interessert i å kjøpe alle aksjene i Digital Illusions CE for SEK 61 per aksje. Styret i DICE anbefalte at aksjeeierne godtok dette tilbudet. 31. mars 2005 eide EA 62% av DICE.
2. oktober 2006 fullførte Electronic Arts oppkjøpet for SEK 67,75 per aksje for 2,6 mill. aksjer, noe som ble SEK 175,5 mill. Som følger av dette oppkjøpet ble Digital Illusions CE omdøpt til EA Digital Illusions CE. DICE Canada, som da var drevet av Fredrik Liliegren, en av de fire grunnleggerne av Digital Illusions, ble umiddelbart nedlagt etter oppkjøpet av DICE.
Ryota Oshima

Landslaget

Han representerte Japan under Sommer-OL 2016 i Rio de Janeiro, der han ble utslått i gruppespillet med det japanske U23-landslaget.
Han ble tatt ut i Japans tropp til VM i fotball 2018 i Russland.
Ole Stokkestadeie

Bakgrunn

Han blir beskrevet som en tiltakløs løsarbeider og som upålitelig. I løpet av ungdommen fikk han barn med tre forskjellige kvinner. For å unngå straff måtte han gifte seg med en av dem, og han valgte - rådet av sin far - da Ingeborg Knudsdatter, som var 8 år eldre enn ham og angivelig mentalt tilbakestående. Ekteskapet var da også kjærlighetsløst, i alle fall fra Ole Stokkestadeies side (det ser ut som om hustruen hadde kjærlighet til ham på sin måte) og hadde aldri kommet i stand hvis ikke det hadde vært for trusselen om straff. De bodde ikke sammen heller, hun bodde hos sine foreldre og han vandret rundt i Vågå på leting etter tilfeldig arbeide.

Forbrytelse

Den 13. februar 1862 gikk Ole Stokkestadeie på besøk til sin hustru og 2 år gamle barn. Han kvalte hustruen med et tau og hengte henne deretter opp i en takbjelke for å få det til å se ut som selvmord. Etter det la han halstørkledet sitt rundt barnets hals og kvalte det.
Det var bare én eneste mistenkt da de to drepte ble funnet, og Ole Stokkestadeie tilsto nærmest umiddelbart. Motivet for drapene var av økonomisk art, da han ville slippe «det stadige maset» om underholdsbidrag.

Rettssak og eksekusjon

Stokkestadeie ble dømt til døden ved alle retter opp til Høyesterett som felte ham 17. juni 1863. Han ble arrestert og sendt på tukthuset på Gjøvik hvor presten tok seg av ham. Han ble dømt til døden for dobbeltdrapet. Kongelig resolusjon bekreftet dødsdommen 18. juli 1863.
Henrettelsen ble utført av Samson Isberg den 21. august 1863 på gjerningsstedet. Dødsstraffen ble utført ved halshugging med hånd-øks. Etter gammel skikk ble kista med den døde morderen (hodet og kroppen i samme kiste) løfta over gjerdet rundt kirkegarden for å ikke «vanhelge vegen til kirka».
OpenGEU

openGEU er en tidligere Linux-distribusjon som var basert på Ubuntu. Den benyttet skrivebordsmiljøene GNOME og Enlightenment og kjørte på x86-32 og x86-64. Den ble opprinnelig kalt Geubuntu, men skiftet navn 21. januar 2008.
Versjon 7.04, som var første versjon, ble lansert 18. september 2007. Siste versjon var versjon 9.10, som ble lansert 27. januar 2010.
Golf under Stillehavslekene 1983

Golf under Stillehavslekene 1983. Golf var en av flere sporter som var med i de sjuende stillehavslekene som ble arrangert i Apia på Vest-Samoa i perioden 5. til 16. september 1983. Det var femte gangen som golf var med på programmet i stillehavslekene. Det var en individuell og en lagkonkurranse for menn. Vest-Samoa ble beste nasjon med to gullmedaljer foran Amerikansk Samoa og Guam med en hver.
CISG

CISG (United Nations Convention on Contracts for the International Sale of Goods) er en traktat utformet som en internasjonal kjøpslov. Den er ratifisert av 80 land (som står for det meste av den internasjonale handelen). Norge har ratifisert avtalen og gjennomført den gjennom kjøpsloven.
Absolute Music 43

Absolute Music 43 er det 43. samlealbumet i den norske Absolute Music-serien og ble utgitt 15. september 2003.